*ՆԱԽԱԳԻԾ*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**«\_\_\_\_\_» 2018 թվականի N\_\_\_\_-Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՄԱՐՏԻ 23-Ի N 302-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 33-րդ և 34-րդ հոդվածները` Հայաստանի Հանրապետության կառավարությունը **որոշում է.**

1. Հայաստանի Հանրապետության կառավարության 2017 թվականի մարտի 23-ի «Հայաստանի Հանրապետության քննչական կոմիտեի դեպարտամենտ» պետական կառավարչական հիմնարկին անշարժ գույք ամրացնելու մասին» N 302-Ա որոշման հավելվածի 2-րդ ենթակետն ուժը կորցրած ճանաչել:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

**Հայաստանի Հանրապետության**

**վարչապետ Ն.Փաշինյան**

2018 թ. \_\_\_\_\_\_\_\_

Երևան

**ՀԻՄՆԱՎՈՐՈՒՄ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՄԱՐՏԻ 23-Ի N 302-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**1.Ընթացիկ իրավիճակը և ակտերի ընդունման անհրաժեշտությունը.**

2017 թվականի մարտի 23-ին ընդունվել է «Հայաստանի Հանրապետության քննչական կոմիտեի դեպարտամենտ պետական կառավարչական հիմնարկին գույք ամրացնելու մասին» Հայաստանի Հանրապետության կառավարության թիվ 302-Ա որոշումը, որն ուժի մեջ է մտել 2017 թվականի մարտի 28-ին:

Այդ որոշմամբ Հայաստանի Հանրապետության սեփականությունը հանդիսացող մի շարք անշարժ գույքեր հետ են վերցվել «Հայաստանի Հանրապետության կառավարությանն առընթեր պետական եկամուտների կոմիտեի աշխատակազմ», «Հայաստանի Հանրապետության կառավարությանն առընթեր անշարժ գույքի կադաստրի պետական կոմիտեի աշխատակազմ» և «Հայաստանի Հանրապետության կառավարությանն առընթեր պետական գույքի կառավարման վարչության աշխատակազմ» պետական կառավարչական հիմնարկներից և ամրացվել են «Հայաստանի Հանրապետության քննչական կոմիտեի դեպարտամենտ» պետական կառավարչական հիմնարկին:

Նշված որոշման հավելվածի 2-րդ ենթակետի համաձայն Հայաստանի Հանրապետության կառավարությանն առընթեր պետական եկամուտների կոմիտեի աշխատակազմ պետական կառավարչական հիմնարկին ամրացված ՀՀ Լոռու մարզի Ստեփանավան քաղաքի Գ.Նժդեհի 5 հասցեի անշարժ գույքը հատկացվել է «Հայաստանի Հանրապետության քննչական կոմիտեի դեպարտամենտ» պետական կառավարչական հիմնարկին:

2017 թվականի օգոստոսի 15-ին ստացվել է ՀՀ կառավարությանն առընթեր անշարժ գույքի կադաստրի պետական կոմիտեի «Գույքի նկատմամբ իրավունքի պետական գրանցումը մերժելու մասին» թիվ Մ-10/08/2017-2-0149 որոշումը, համաձայն որի իրավունքի պետական գրանցման ներկայացված հողամասի նկատմամբ առկա է գրանցված իրավունք Ստեփանավան համայնքի անվամբ՝ որն իրենից ներկայացնում է մշակույթային տան կառուցման և սպասարկման համար հատկացված հողամասի մաս: Այս հանգամանքը բացառում է ներկայացված իրավունքի պետական գրանցումը: Միաժամանակ հայտնվել է, որ մշակույթի տան միավորի նկատմամբ պետական գրանցման համար ներկայացված փաստաթղթերում վարչական շենքը որակավորված անձի կողմից 27.12.2013թ. տրված հողամասի հատակագծում գրառված է ժամանակավոր փայտյա շինություն:

Վերոգրյալը նկատի ունենալով, առաջարկվում է որոշման նշված կետը, որը վերաբերում է ՀՀ Լոռու մարզի Ստեփանավան քաղաքի Գ.Նժդեհի 5 հասցեի անշարժ գույքին, ուժը կորցրած ճանաչել, նկատի ունենալով այն հանգամանքը, որ ինչպես արդեն նշվեց ***հողամասի նկատմամբ առկա է գրանցված իրավունք Ստեփանավան համայնքի անվամբ:***

**2. Կարգավորման նպատակը և բնույթը.**

Հաշվի առնելով վերոշարադրյալը` անհրաժեշտություն է առաջացել մշակելու «Հայաստանի Հանրապետության կառավարության 2017 թվականի մարտի 23-ի N 302-Ա որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագիծ, որով ուժը կորցրած կճանաչվի որոշման հավելվածի 5-րդ ենթակետը, ըստ որի ՀՀ քննչական կոմիտեին է ամրացվել ՀՀ Լոռու մարզի Ստեփանավան քաղաքի Գ.Նժդեհի 5 հասցեի անշարժ գույքը:

**3. Նախագծի մշակման գործընթացում ներգրավված ինստիտուտները և անձինք.**

ՀՀ քննչական կոմիտե:

**4. Ակնկալվող արդյունքը.**

«Հայաստանի Հանրապետության կառավարության 2017 թվականի մարտի 23-ի N 302-Ա որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծով ուժը կորցրած կճանաչվի որոշման հավելվածի 5-րդ ենթակետը, որով ՀՀ քննչական կոմիտեին է ամրացվել ՀՀ Լոռու մարզի Ստեփանավան քաղաքի Գ.Նժդեհի 5 հասցեի անշարժ գույքը:

**ՀՀ ՔՆՆՉԱԿԱՆ ԿՈՄԻՏԵ**

**Տ Ե Ղ Ե Կ Ա Ն Ք**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՄԱՐՏԻ 23-Ի N 302-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

«Հ**այաստանի Հանրապետության կառավարության 2017 թվականի մարտի 23-ի N 302-Ա որոշման մեջ փոփոխություն կատարելու մասին»** Հայաստանի Հանրապետության կառավարության որոշման նախագծի ընդունման կապակցությամբ այլ նորմատիվ իրավական ակտերում փոփոխություններ կատարելու անհրաժեշտություն չի առաջանում:

**Տ Ե Ղ Ե Կ Ա Ն Ք**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՄԱՐՏԻ 23-Ի N 302-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հ**այաստանի Հանրապետության կառավարության 2017 թվականի մարտի 23-ի N 302-Ա որոշման մեջ փոփոխություն կատարելու մասին»** Հայաստանի Հանրապետության կառավարության որոշման նախագծի ընդունման արդյունքում Հայաստանի Հանրապետության պետական կամ տեղական ինքնակառավարման մարմինների բյուջեներում եկամուտների և ծախսերի ավելացում կամ նվազեցում չի նախատեսվում:

**ՀՀ ՔՆՆՉԱԿԱՆ ԿՈՄԻՏԵ**